  Анжелика Тихонова корреспондент Мария Дмитриева 16-тӥ куарусёнэ Ижкарын Удмуртиысь йӧскалык лыдӟетъюртэз сӥё-дано усьтӥзы. Ужрадэ ивортодэтъя «Удмуртия» агентстволэн корреспондентэз но вуылӥз. Удмуртилэн тӧроез Александр Бречалов лыдӟетъюрт кык поллы бадӟымгес луиз шуыса пусйиз но со калыклы шутэтскон инты сяна, лулчеберет процессъёсты радъян, чаклан инты луоз шуыса вераз. Мон шумпотӥсько, али библиотека калыклэн куронъёсызлы тупа шуыса. Мон валасько, та инты пыр егитъёсын кусыпъёсмес тупатом шуыса. Вань инструментъёс со понна вань Александр Бречалов, Удмуртилэн тӧроезЙӧскалык лыдӟетъюртэз усьтэмен Россиысь лулчеберетъя министр Ольга Любимова но ӟечкылаз. Со элькунамы улӥсьёслы ӟечкылан гожтэт келяз: «Лыдӟетъюрт эскерон ужлы но, дышетон ужрадъёслы но паськыт луонлыкъёс сётэ. Соин ик солэсь улонзэ тунсыко югдытӥсь ӵектосъёсын тырмытоно, кудъёсыз нылпиос понна но, мӧйыос понна но тунсыко луозы. Вань сюлмысьтым ужады азинсконъёс сӥзисько, малпанъёстэс, кутсконъёстэс улонэ пыӵатыны мед быгатоды». Сӥё-дано ужрадын калык понна творческой номеръёс возьматӥзы, нош бӧрысь выль лыдӟетъюртъя экскурсие ӧтизы. Куд-ог куноослы библиотекае нырысетӥосыз пӧлын пырыны шуд усиз. Соос пӧлы син адӟонэз утёнъя 53 номеро школаын витетӥ классын дышетскись Николай Кочуров, лыдӟетъюртлэн миллионетӥ лыдӟиськисез Ирена Алексеева, Удмуртиысь калык гожъяськись Вячеслав Ар-Серги, тодосъя слэмын вормись Иван Хохряков сюризы. Пусъём, ужъюртэз 2019-тӥ арын тупатъяны кутскизы. Солы коньдон «Культура» йӧскалык ӵектос улсын висъязы. Оглом лэсьтӥськон ужъёслы 630 миллион манетлэсь трос коньдон кошкиз. Йӧскалык лыдӟетъюртэз усьтон улсын ужрадъёс куинь нунал ӵоже кыстӥськозы. Кылсярысь, ӵуказе, 17-тӥ куарусёнэ, библиотекаын трос кылъёсты тодонлы сӥзем лекция лыдӟозы. Со сяна, толэзь ӵоже лыдӟетъюртын лекциос но мастер-классъёс, визьбур шудонъёс, кинолекторий, экскурсиос, литературая пумиськонъёс ортчозы.  Тегъёс: Лулчеберет Ижкар Удмуртия Йӧскалыклыдӟетъюрт  